Ula di tsekla tartart ameskar xas akken yura-d ṣṣenf amaynut ad t-naf yesseda-d xersum d inzi neɣ d tamacahut neɣ ad yesseqdec kra n tekti i yellan tuzzel yakan. Ulac ssenf sari ideg ara naf anagar asnulfu n umeskar timmad-is. Ma nefka-d amedya di tsekla taqbaylit tamirant ad d-naf llant tikkal anida ameskar d asenned i yettsenid ɣef yiḍrisen n tsekla timawit tamensayt. Kamal Buɛmara d amedya, di tullist iwumi isemma (Tirgara) i yellan deg wammud n tullisin nekkni d wiyaḍ (d tamacaḥut n uḥeddad lqalus i yellan deg pomes kabyles ancien n Mulud mɛemri i umi yerna ticraḍ n tatrarit). Imedyazen n teqbaylit n wass-a, ttuɣalen yal tikkelt ɣer tsekla n yiḍelli. Sseččayen iḍrisen-nsen s yinnan d yinzan n tsekla tamensayt.